અંધેરીના મેટ્રો-કનેક્ટેડ બ્રિજ પર માત્ર આગળના ભાગમાં જ સિમેન્ટનું પ્લાસ્ટર કરવામાં આવ્યું છે. બાકીના પાછળના ભાગની તૂટેલી ટાઇલ્સ વધુ તૂટી ગઈ છે. પ્રશાસન દ્વારા કામ તો કરવામાં આવ્યું, પરંતુ અડધું જ કામ કરાયું હોવાથી પબ્લિકે મિડ-ડે LOCAL સમક્ષ પોતાનો રોષ ઠાલવ્યો હતો.આ બાબતે બકુલ શાહે મિડ-ડે LOCALને જણાવ્યું હતું કે ‘આગળની બે-ત્રણ તૂટેલી ટાઇલ્સ પર જ પ્લાસ્ટર કરાયું છે. પાછળના ભાગમાં ટાઇલ્સ વધુ તૂટી ગઈ છે તો અહીં ક્યારે પ્લાસ્ટર કરવામાં આવશે? આવું અધૂરું કામ શા માટે પ્રશાસન કરતું હશે? લોકોની અવરજવરને કારણે તૂટેલી ટાઇલ્સ વધુ તૂટવા લાગી છે. હજી વધુ ટાઇલ્સ ખરાબ થાય એ પહેલાં દરેક જગ્યાએ નવી ટાઇલ્સ લગાડી દેવામાં આવે તો સારું.’